|  |
| --- |
|  |

Forskrift H1

SKIFT AF ELLEVERANDØR, FLYTNING MV

fORSKRIFT H1

SKIFT AF ELLEVERANDØR, FLYTNING MV

OVERSIGT/INDHOLDSFORTEGNELSE

[Kapitel 1 *Anvendelsesområde og definitioner* 3](#_Toc38353853)

[Kapitel 2 *Generelle krav til elleverandør, netvirksomhed og tredjepart* 3](#_Toc38353854)

[Kapitel 3 *Leverandørskift* 3](#_Toc38353855)

[Kapitel 4 *Fejlagtigt leverandørskift* 4](#_Toc38353856)

[Kapitel 5 *Elleverandørens adgang til historiske måledata* 5](#_Toc38353857)

[Kapitel 6 *Tilflytning* 6](#_Toc38353858)

[Kapitel 7 *Fraflytning* 6](#_Toc38353859)

[Kapitel 8 *Fejlagtig flytning* 7](#_Toc38353860)

[Kapitel 9 *Leveranceophør* 7](#_Toc38353861)

[Kapitel 10 *Skift af afregningsform* 8](#_Toc38353862)

[Kapitel 11 *Skift af elmåler* 9](#_Toc38353863)

[Kapitel 12 *Teknisk afbrydelse og genåbning af et målepunkt* 9](#_Toc38353864)

[Kapitel 13 *Oprettelse af et nyt målepunkt* 10](#_Toc38353865)

[Kapitel 14 *Nedlæggelse af målepunkt* 10](#_Toc38353866)

[Kapitel 15 *Håndhævelse og sanktioner* 10](#_Toc38353867)

[Kapitel 16 *Klage m.v.* 10](#_Toc38353868)

[Kapitel 17 *Ikrafttræden* 11](#_Toc38353869)

[Bilag 1 Terminologi og definitioner 12](#_Toc38353870)

Forskrift H1

Skift af elleverandør og flytning

I medfør af § 28, stk. 2, nr. 7, 12, og 13 og § 31, stk. 2-5, i lov om elforsyning, jf. lovbekendtgørelse nr. 119 af 6. februar 2020, samt efter bemyndigelse i § 7, stk. 1, nr. 3 og 4 samt § 8, stk. 1, nr. 1-3 i bekendtgørelse nr. 1402 af 13. december 2019 om systemansvarlig virksomhed og anvendelse af eltransmissionsnettet m.v., fastsættes følgende:

Kapitel 1  
*Anvendelsesområde og definitioner*

**§ 1**. Denne forskrift indeholder krav vedr. leverandørskift og flytning mv. for detailmarkedet for el.

*Stk. 2*. Oversigt over definitioner findes i bilag 1.

Kapitel 2  
*Generelle krav til elleverandør, netvirksomhed og tredjepart*

**§ 2**. Elleverandøren og netvirksomheden skal identificere sig med gyldigt NemID for at få adgang til DataHub markedsportal.

**§ 3**. Energinet logger alle transaktioner i DataHub og kontrollerer aktørernes overholdelse af Energinets forskrifter.

Kapitel 3  
*Leverandørskift*

**§ 4**. Det er et krav for anmeldelse af leverandørskift i DataHub, at der foreligger en dokumenterbar aftale med kunden.

*Stk. 2.* Energinet kan kræve dokumentation for kundens accept af, at elleverandøren indhenter oplysninger om kunden, samt for indgåelse af aftale om leverandørskift og tilflytninger. Elleverandøren skal oplyse årsagen til, at leverandørskift annulleres eller anmeldes som fejlagtigt.

*Stk. 3.* Elleverandøren kan alene indgå aftale om leverandørskift, hvor leverandørskiftet omfatter mindst en af den/de i DataHub registrerede kunde/-r for det pågældende målepunkt.

*Stk. 4.* Elleverandøren er ansvarlig for at foretage kontrol af og sikre, at betingelserne i stk. 3 er opfyldt, og alene gennemføre leverandørskift, hvor elleverandøren har foretaget kontrol af disse stamdata og sikret dette.

*Stk. 5.* Hvis betingelserne i stk. 1 og 3 ikke er opfyldt, finder reglerne i kapitel 6 anvendelse.

*Stk. 6.* Konstaterer elleverandøren, at der fejlagtigt er anmeldt et leverandørskift med en kunde, som ikke er registreret som kunde på målepunktet, skal elleverandøren annullere leverandørskiftet, jf. § 7

**§ 5.** Elleverandøren skalanmelde leverandørskift til DataHub efter aftalens indgåelse og senest arbejdsdagen før skæringsdatoen og tidligst 3 år før skæringsdatoen for leverandørskiftet.

*Stk. 2.* Et leverandørskift kan annulleres af elleverandøren indtil arbejdsdagen før skæringsdatoen.

*Stk. 3.* Elleverandøren skal indsende kundens stamdata til DataHub inden annulleringsfristens udløb, jf. stk. 2.

*Stk. 4.* Hvis fristen, jf. stk. 3, ikke overholdes, annulleres leverandørskiftet.

*Stk. 5*. Elleverandøren skal informere kunden om, hvilket CPR-nr. eller CVR-nr. der er blevet registreret, herunder særligt når der anvendes fiktive CPR-nr. eller CVR-nr.

*Stk. 6.* Godkendelsen sker efter ”først-til-mølle princippet”, det vil sige, at den elleverandør, som først anmoder om leverandørskift til en given skæringsdato, vil blive kundens nye elleverandør fra denne dato

**§ 6.** En elleverandør kan anmelde leverandørskift med forkortet varsel til DataHub.

*Stk. 2.* For leverandørskift, jf. stk. 1, skal følgende betingelser være opfyldt:

1. Der er registreret et kommende leveranceophør i DataHub på målepunktet, og
2. der er maksimalt 10 arbejdsdage til den ønskede skæringsdato for leveranceophøret, og
3. der er ikke anmeldt andre leverandørskift eller flytninger inden skæringsdatoen for ønsket af leveranceophør.

*Stk. 3.* Leverandørskift med forkortet varsel kan ikke annulleres.

*Stk. 4.* DataHub fastsætter skæringsdatoen for leverandørskift, jf. stk. 1, og meddeler denne til den nye elleverandør. Skæringsdatoen fastsættes efter følgende:

1. Ved leverandørskift anmeldt før eller på den ønskede skæringsdato for leveranceop-hør, er skæringsdato for leverandørskiftet samme dato som den ønskede skæringsdato for det af den hidtidige elleverandør anmeldte leveranceophør.
2. Ved leverandørskift anmeldt efter den ønskede skæringsdato for leveranceophør, er skæringsdato for leverandørskift den dato, leverandørskift anmeldes.

*Stk. 5.* Elleverandøren skal opdatere kundestamdata i DataHub senest 4 arbejdsdage efter skæringsdatoen.

Kapitel 4  
*Fejlagtigt leverandørskift*

**§ 7.** Den elleverandør, der fejlagtigt har anmeldt eller gennemført et leverandørskift, skal igangsætte proces for fejlagtigt leverandørskift, hvis der er anmeldt og evt. gennemført et leverandørskift til en kunde, uden der foreligger en korrekt eller tilstrækkelig aftale med kunden herom.

*Stk. 2.* Konstateres et fejlagtigt leverandørskift inden annulleringsfristens udløb, jf. § 5, stk. 2, skal elleverandøren annullere leverandørskiftet uden at benytte processen for fejlagtigt leverandørskift.

**§ 8.** Processen for fejlagtigt leverandørskift, jf. § 7, stk. 1, kan tillige igangsættes af kunden via DataHub kundeportal.

*Stk. 2.* For at kunden kan påberåbe et fejlagtigt leverandørskift, skal følgende forudsætninger være opfyldt:

1. Der er tale om et fejlagtigt anmeldt leverandørforhold.
2. Fejlen i leverandørskiftet kunne ikke være opdaget af kunden på et tidligere tidspunkt.
3. Kunden har inden for rimelig tid reageret på henvendelser fra elleverandøren, hvorefter kunden har eller burde have kendskab til leverandørskift.
4. Kunden har i alle tilfælde reageret ved den første modtagelse af faktura fra den nye elleverandør.

*Stk. 3.* Uanset bestemmelsen i stk. 2, kan kunden anvende processen for fejlagtigt leverandørskift, hvis kunden ønsker at udnytte sin fortrydelsesret, jf. ’Forbrugeraftaleloven’.

*Stk. 4.* Elleverandøren skal, senest 5 arbejdsdage efter kundens anmodning om iværksættelse af proces for fejlagtigt leverandørskift, acceptere eller afvise anmodningen, jf. stk. 1. Hvis elleverandøren ikke har reageret indenfor fristen, anses anmodningen som accepteret.

*Stk. 5.* En afvisning efter stk. 4, skal meddeles DataHub og kunden.

*Stk. 6.* Hvis tidsfristen for annullering ikke er overskredet på tidspunktet for elleverandørens accept, annulleres leverandørskiftet i DataHub, og elleverandøren modtager besked herom fra DataHub.

**§ 9.** Hvis den hidtidige elleverandør ikke vil acceptere en anmodning fra DataHub om at genoptage leverancen pr. den fejlagtige skæringsdato, skal dette meddeles DataHub inden 3 dage efter, at anmodningen er fremsat. Hvis elleverandøren ikke svarer indenfor fristen på 3 dage, anses anmodningen som accepteret.

*Stk. 2.* Hvis en anmodning afvises efter stk. 1, giver DataHub elleverandøren meddelelse om at fortsætte leverancen.

**§ 10.**Kunden har krav på at genindtræde på uændrede vilkår i sin hidtidige aftale med den hidtidige elleverandør, hvis muligt for elleverandøren, uanset elleverandøren har modtaget stop af leverance fra DataHub, hvis forudsætningerne jf. § 9, stk. 2, er opfyldt. Dette gælder dog ikke, hvis den hidtidige elleverandør forinden har opsagt aftaleforholdet eller er erklæret konkurs.

Kapitel 5  
*Elleverandørens adgang til historiske måledata*

**§ 11**. Elleverandøren har adgang til historiske timedata for flex- eller timeafregnede målepunkter for den periode, hvor elleverandøren har været leverandør på målepunktet, og kunden har været registreret på målepunktet, dog højst 3 år

*Stk. 2.* Adgang til yderligere oplysninger om en kundes forbrug i DataHub kræver kundens elektroniske fuldmagt.

Kapitel 6  
*Tilflytning*

**§ 12.** Det er et krav for anmeldelse af almindelig tilflytning i DataHub, at der foreligger dokumenterbar aftale med kunden.

*Stk. 2.* Sekundære tilflytninger kan ske ved stiltiende accept. Ved sekundær tilflytning forstås tilflytning af lejer eller ejer. En sekundær tilflytning overskrives, hvis der anmeldes tilflytning af en anden kunde til målepunktet med samme eller tidligere skæringsdato.

**§ 13.** Ved en flytning sker der et skift af en kunde på et målepunkt.

*Stk. 2.* Tilfytning kan ske, hvis en kunde ikke allerede er registreret på et målepunkt, og kunden har indgået ny leveringsaftale angående målepunktet med en elleverandør.

*Stk. 3.* Tilflytning kan ske enten som almindelig tilflytning eller sekundær tilflytning. Ved almindelig tilflytning gælder, at der ikke kan anmeldes andre almindelige tilflytninger på samme skæringsdato efterfølgende.

*Stk. 4. Almindelige* tilflytninger meddeles af kunden til elleverandøren.

*Stk. 5.* Tilflytninger kan tidligst foretages 60 kalenderdage inden skæringsdatoen.

*Stk. 6.* Tilflytning for timeafregnede målepunkter kan anmeldes med tilbagevirkende kraft senest 5 arbejdsdage efter skæringsdato.

Stk. 7. Tilflytning for flexafregnede målepunkter kan anmeldes med tilbagevirkende kraft senest 5 arbejdsdage efter skæringsdato.

*Stk. 8.* Elleverandøren kan annullere tilflytningen indtil dagen før skæringsdatoen.

*Stk. 9.* Elleverandøren skal ved anmeldelse af en tilflytning til DataHub oplyse kundens CPR-nummer eller CVR-nummer.

*Stk. 10*. Ved almindelig og sekundær tilflytning kontrollerer DataHub, at der ikke er sammenfald med eksisterende CPR-nummer eller CVR-nummer på målepunktet. Hvis der er sammenfald, afviser DataHub tilflytningen.

*Stk. 11.* Der kan anvendes fiktivt CPR-nummer eller CVR-nummer, hvis kunden ikke har et dansk CPR-nummer eller CVR-nummer, eller det ikke har været muligt at indhente nummeret som følge af stiltiende aftaleindgåelse. DataHub godkender i disse tilfælde tilflytningen uden yderligere kontrol.

Kapitel 7  
*Fraflytning*

**§ 14.** Det er et krav for anmeldelse af fraflytning i DataHub, af en registreret kunde på et målepunkt, at elleverandøren er bekendt med kundens fraflytning og ikke ønsker, at kunden skal hæfte for målepunktet.

*Stk. 3.* Elleverandøren skal iværksætte fraflytning senest arbejdsdagen før skæringsdatoen og tidligst 60 kalenderdage før skæringsdatoen. Der kan ikke meldes fraflytning med tilbagevirkende kraft.

*Stk. 4*. Elleverandøren kan annullere en fraflytning indtil arbejdsdagen før skæringsdatoen.

*Stk. 5.* Efter udløbet af annulleringsfristen skal netvirksomheden indhente eventuel tællerstand på skæringsdatoen for fraflytningen og sende data til DataHub.

*Stk. 6.* Såfremt der ikke inden eller på skæringsdatoen for fraflytning registreres en tilflytning, fraflytter DataHub den hidtidige kunde og indsætter kunde ”Ukendt”. Elleverandøren forbliver den samme og hæfter fortsat for betalinger relateret til målepunktet.

*Stk. 7.* Indgår en elleverandør efter skæringsdatoen for fraflytning en gyldig aftale med ejeren af målepunktsadressen eller en anden kunde, kan elleverandøren anmelde tilflytning af den nye kunde til DataHub til skæringsdatoen for fraflytningen, i henhold til tidsfristerne i § 13.

Kapitel 8  
*Fejlagtig flytning*

**§ 15.** Hvis elleverandøren konstaterer, at der er sket en fejl ved anmeldt flytning af en kunde, kan elleverandøren igangsætte og gennemføre en proces for fejlagtig flytning.

*Stk. 2.* Det er en forudsætning for at iværksætte processen efter stk. 1, at den tilflyttendes elleverandør ikke haft grund til at antage, at anmeldelsen af tilflytning ikke var korrekt.

*Stk. 3.* En flytning anmeldes i DataHub som fejlagtig inden 6 måneder efter skæringsdatoen, hvis flytningen er sket på et forkert målepunkt, eller hvis elleverandøren har indtastet forkert flyttedato i forhold til den aftale, som elleverandøren har indgået med kunden.

*Stk. 4.* Hvis den fejlagtige flytning ikke kan tilskrives kundens forhold, har kunden krav på at genindtræde på uændrede vilkår i sin hidtidige aftale med den hidtidige elleverandør, hvis muligt for elleverandøren, uanset at elleverandøren har modtaget stop af leverance fra DataHub. Dette gælder dog ikke, hvis den hidtidige elleverandør er erklæret konkurs eller af anden grund har mistet sin registrering i DataHub, eller hvis aftalen med den hidtidige elleverandør er udløbet og dette er meddelt kunden, og den hidtidige elleverandør på denne baggrund afviser den fejlagtige flytning. I disse tilfælde skal elleverandøren, som har anmeldt den fejlagtige tilflytning, opretholde leverancen.

*Stk. 5.* Hvis den hidtidige elleverandør ikke vil acceptere en anmodning fra DataHub om at genoptage leverancen pr. den fejlagtige skæringsdato, skal dette meddeles DataHub inden 3 arbejdsdage efter, at anmodningen er fremsat. Hvis elleverandøren ikke svarer indenfor fristen på 3 dage, betragets anmodningen som accepteret.

*Stk. 6.* Hvis en anmodning afvises efter stk. 5, giver DataHub elleverandøren meddelelse om at fortsætte leverancen.

Kapitel 9  
*Leveranceophør*

**§ 16.** Elleverandøren skal melde leveranceophør til DataHub tidligst 60 kalenderdage og senest 3 arbejdsdage inden den ønskede skæringsdato.

*Stk. 2.* Datahub skal anmode netvirksomheden om afbrydelse som følge af leveranceophør.

Stk. 3. Elleverandøren kan annullere et anmeldt leveranceophør til DataHub indtil den faktiske skæringsdato for leveranceophør.

Stk. 4. DataHub skal anmode netvirksomheden om at annullere leveranceophøret, hvis elleverandøren annullerer leveranceophøret. Netvirksomheden skal sikre, at afbrydelsen ikke allerede er udført. Netvirksomheden skal gentilslutte forsyningen, hvis afbrydelsen er udført.

**§ 17.** Netvirksomheden skal foretage en afbrydelse uden ugrundet ophold i forhold til den ønskede skæringsdato og, ligeledes uden ugrundet ophold, meddele afbrydelsen til DataHub. Afbrydelse må ikke foretages før den ønskede skæringsdato.

*Stk. 2.* Afbrydelser ved leveranceophør skal anmeldes til DataHub med en skæringsdato til den kalenderdag, der følger efter døgnet, hvor den fysiske afbrydelse er sket. Netvirksomheden skal slutopgøre alt forbrug på dagen for fysisk afbrydelse. Netvirksomheden anmelder afbrydelse af leverancen uden ugrundet ophold på dagen for afbrydelsen, hvis dette er en arbejdsdag, og ellers senest 1 arbejdsdag efter skæringsdatoen.

*Stk. 3.* Er målepunktet allerede registreret som afbrudt på den ønskede skæringsdato, skal netvirksomheden under alle omstændigheder kontrollere og indsende en bekræftelse på, at målepunkter er afbrudt, jf. stk. 2.

*Stk. 4.* Når DataHub har modtaget meddelese efter stk. 2, meddeler DataHub elleverandøren stop af leverance per den faktiske skæringsdato, og netvirksomheden modtager besked om, at leveranceophøret er gennemført.

*Stk. 5*. Leveranceophør anses for gennemført i DataHub, når målepunktet afbrydes af netvirksomheden.

Stk. 6. Netvirksomheden sender tællerstand til DataHub, som videresender data til elleverandøren til brug for slutafregning til kunden.

*Stk. 7.* Elleverandøren hæfter overfor netvirksomheden for forbrug og engrosydelse m.v. på målepunktet frem til den faktiske skæringsdato.

Kapitel 10  
*Skift af afregningsform*

**§ 18.** Netvirksomheden kan ændre afregningsformen mellem flex- og timeafregning.

*Stk. 3.* Netvirksomheden skal anmelde skift af afregningsform til DataHub inden for følgende tidsfrister:

1. Anmeldelse af skift af afregningsform mellem flex- og timeafregning skal ske senest 1 arbejdsdag efter, at skiftet er gennemført hos netvirksomheden.
2. Anmeldelse af skift af afregningsform kan tidligst ske 60 kalenderdage før skæringsdatoen.

*Stk. 4.* Såfremt netvirksomheden skal registrere eller ændre nettoafregning på et målepunkt, og dette samtidig kræver skift af afregningsform, som går udover de tilladte tidsfrister i stk. 3 skal netvirksomheden henvende sig til DataHub.

Kapitel 11  
*Skift af elmåler*

**§19.** Sker der udskiftning af elmåleren skal netvirksomheden opdatere stamddata for målepunktet i DataHub. Netvirksomheden skal i forbindelse hermed indsende tællerstand for den nedtagne måler samt tællerstand for den nye måler til DataHub.

*Stk. 2.* Sker der opsætning af elmåler skal netvirksomheden opdatere stamddata for målepunktet i DataHub. Netvirksomheden skal i forbindelse hermed indsende tællerstand for den nye måler til DataHub.

*Stk. 3.* Sker der nedtagning af elmåler skal netvirksomheden opdatere stamddata for målepunktet i DataHub. Netvirksomheden skal i forbindelse hermed indsende tællerstand for den nedtagne måler til DataHub.

Kapitel 12  
*Teknisk afbrydelse og genåbning af et målepunkt*

**§ 20.**  Netvirksomheden kan afbryde et målepunkt, hvorved målepunktets installation fysisk afbrydes fra at levere el til eller fra kunden.

*Stk. 2.*  Afbrydelse af et målepunkt medfører ikke, at elleveandørens kundeforhold eller hæftelse for gebyrer og abonnementer overfor netvirksomheden ophører.

.

*Stk. 3.* En netvirksomheds fysiske afbrydelse af et målepunkt skal i følgende tilfælde anmeldes til DataHub:

1. Elleverandøren anmoder på baggrund af henvendelse fra kunden netvirksomheden om en afbrydelse med en forventet varighed, som overstiger et fuldt kalenderdøgn.
2. Kunden på målepunktet henvender sig direkte til netvirksomheden med ønske om afbrydelse af målepunktet med en forventet varighed, som overstiger et fuldt kalenderdøgn.

*Stk. 4.* Anmeldelse til DataHub, jf. stk. 3. skal ske uden ugrundet ophold og senest 1 arbejdsdag efter skæringsdato.

**§ 21**. Elleverandøren kan efter aftale med kunden indsende anmodning til DataHub om genåbning.

*Stk. 2.* Netvirksomheden skal anmelde genåbning af et målepunkt til DataHub med skæringsdato til den dato, hvorpå den fysiske genåbning sker.

Kapitel 13  
*Oprettelse af et nyt målepunkt*

**§ 22.** En netvirksomhed skal indsende meddelelse til DataHub ved oprettelse af et nyt målepunkt.

*Stk. 2.*  Et nyoprettet målepunkt kan først tilsluttes af netvirksomheden, når en elleverandør har gennemført en tilflytning på målepunktet.

*Stk. 3.* Netvirksomheden indhenter tællerstand ved tilslutning og indsender til DataHub, der videresender til elleverandøren for målepunktet.

Kapitel 14  
*Nedlæggelse af målepunkt*

**§ 23.** Netvirksomheden kan af egen drift eller efter anmodning fra en kunde eller en elleverandør nedlægge et målepunkt. Nedlæggelse af målepunkt anmeldes af netvirksomheden til DataHub tidligst 60 kalenderdage før og senest 1 arbejdsdag efter skæringsdatoen.

*Stk. 2.*  Hvis der er en elleverandør tilknyttet målepunktet, skal netvirksomheden sikre sig, at kunden er informeret om, at nedlæggelsen medfører et ophør af leveringsaftalen med elleverandøren på målepunktet.

*Stk. 3 .* Nedlæggelsen kan ikke efterfølgende annulleres. Er nedlæggelsen sket ved en fejl, skal der oprettes et nyt målepunkt i DataHub, jf. kapitel 12.

*Stk. 4.* Hvis netvirksomheden modtager oplysninger om, at målepunktet aldrig vil blive aktivt, kan netvirksomheden nedlægge målepunktet efter stk. 1.

*Stk. 5.* Hvis nedlæggelsen i DataHub sker efter den fysiske nedtagning, indsendes en tællerstand pr. nedtagelsesdatoen.

*Stk. 6.* Efter anmeldelsen modtager nuværende og eventuelle fremtidige elleverandører fra DataHub besked om stop af leverance. Den nuværende elleverandør modtager endvidere tællerstand til at brug for udarbejdelse af slutafregning til kunden.

Kapitel 15  
*Håndhævelse og sanktioner*

**§ 24**. Energinet kan meddele påbud om overholdelse af denne forskrift til en aktør, der groft eller gentagne gange tilsidesætter sine forpligtelser efter denne forskrift. Ved manglende opfyldelse af et påbud kan Energinet træffe afgørelse om, at aktøren helt eller delvist udelukkes fra at gøre brug af Energinets ydelser.

Kapitel 16  
*Klage m.v.*

**§ 25.** Klage over indholdet af denne forskrift kan indbringes for Forsyningstilsynet.

*Stk. 2.* Påbud efter § 24 kan indbringes for Forsyningstilsynet.

*Stk. 3.* Afgørelser truffet af Energinet i medfør af denne forskrift, der medfører afregistrering af en virksomhed som bruger af DataHub, kan af den virksomhed, som afgørelsen vedrører, forlanges indbragt for domstolene. Anmodning herom skal fremsættes overfor Energinet senest 4 uger efter, at afgørelsen er meddelt virksomheden. Energinet anlægger sag mod den pågældende virksomhed efter retsplejelovens regler om borgerlige sager. Domstolsprøvelsen har ikke opsættende virkning.

Kapitel 17  
*Ikrafttræden*

**§ 26*.***Forskriften træder i kraft den 1. januar 2021

Bilag 1 Terminologi og definitioner

## Aftagenummer

*Et nummer, der entydigt identificerer et målepunkt, som er omfattet af netvirksomhedens pligt til at måle levering og aftag af elektricitet i nettet.*

## Aktør

*Fællesbetegnelse for parter, undtagen kunder og tredjeparter, der agerer i elmarkedet. Det vil sige netvirksomhed, elleverandør, balanceansvarlig, transmissionsvirksomhed og systemansvarlig.*

## Arbejdsdage

*Arbejdsdage som defineret i Forskrift D1.*

## Balanceansvarlig aktør

*En aktør, der er godkendt af, og har indgået aftale med Energinet om varetagelse af balanceansvar.*

## DataHub

*En it-platform, der ejes og drives af Energinet, og som håndterer måledata, stamdata, nødvendige transaktioner og kommunikationen mellem elmarkedets aktører i Danmark.*

## Elleverandør

*En virksomhed, der*

*1) er optaget af Energinet som elleverandør i DataHub*

*2) og*

* *sælger el til kunder og sikrer varetagelsen af balanceansvaret for målepunktet, eller*
* *køber el af producenter og sikrer varetagelsen af balanceansvaret for målepunktet.*

## Flexafregning

*Flexafregning anvendes for målepunkter med et årsforbrug mindre end 100.000 kWh, hvor netvirksomheden løbende hjemtager og distribuerer timeværdier, og hvor disse anvendes i balanceafregningen.*

## Flytning

*Ændring af kunde på et målepunkt, som sker enten i form af en tilflytning eller en fraflytning.*

## Kalenderdage

*Tidsfrister angivet i kalenderdage inkluderer alle ugedage, weekender samt helligdage.*

## Kunde

*Den (eller de), der disponerer over et målepunkt, og som dermed har ret til at indgå aftaler med retsvirkning for dette målepunkt, dvs. har ret til at foretage leverandørskift, melde fraflytning på målepunktet mv. En kunde kan enten være en juridisk eller en fysisk person.*

## Kundeportal

*Kundeportalen er en applikation udviklet af Energinet, der skal stilles til rådighed overfor kunder via elleverandørernes hjemmesider. Kundeportalen kan af kunden benyttes til fremvisning af forbrug og forespørgsler mv. på kundens målepunkter. Desuden har kunden mulighed for at kontakte sin elleverandør (pr. målepunkt) i forbindelse med leverandørskift mv.*

## Kundestyret dataadgang

*Hvor kunden med elektronisk fuldmagt giver en aktør eller tredjepart adgang til at indhente stam- og måledata om kunden i DataHub.*

## Leveranceophør

*Ophør af leveranceforhold mellem elleverandør og kunde på et målepunkt.*

## Leverandørskift

*Skift af elleverandør på et målepunkt.*

## Markedsportal

*En webbaseret adgang til DataHub for aktører. Fra portalen er det muligt at udføre og følge forretningsprocesser i det danske elmarked.*

## Målepunkt

*Et fysisk eller defineret (virtuelt) parent- eller childpunkt i elforsyningsnettet, hvor elektrisk energi måles, beregnes som en funktion af flere målinger eller estimeres. Et målepunkt er den mindste enhed i elmarkedet i forbindelse med opgørelse af elektrisk energi for kunder og aktører. Et målepunkt er identificeret med et målepunkts ID.*

## Målepunkts-ID

*Et 18-cifret, entydigt identifikationsnummer af et målepunkt. Betegnes også som et GSRN-nr.*

## Netområde

*Et nærmere afgrænset område, hvortil der i medfør af Elforsyningsloven er givet bevilling til at drive netvirksomhed, og som er separat afgrænset mod de tilstødende elforsyningsnet med 15/60-målere, som indgår i DataHubs opgørelser i elmarkedet.*

## Netvirksomhed

*Virksomhed med bevilling, der driver distributionsnet.*

## Skæringsdato

*Dato og tidspunkt for den dag, hvor et skift, fx et leverandørskift, flytning eller ændring af et priselement, skal træde i kraft. Tidspunktet er altid døgnets start, kl. 00.00, den pågældende dato, jf. Forskrift F1: EDI-kommunikation med DataHub i elmarkedet.*

## Teknisk afbrydelse

*Målepunktet afbrydes fysisk fra levering, men der kan fortsat gennemføres leverandørskift, flytninger mv. vedr. det relevante målepunkts-ID.*

## Tidsfrister

*Tidsfrister definerer det seneste eller tidligste tidspunkt for modtagelse af eksempelvis beskeder i DataHub, jf. Forskrift F1: EDI-kommunikation med DataHub i elmarkedet. Tidsfrister er altid hele dage, med mindre andet er angivet. Tidsfristen regnes fra midnat på skæringsdatoen.*

*Indtil/senest 3 arbejdsdage før skæringsdato:*

Onsdag

Tirsdag

Torsdag

Fredag

Mandag

Lørdag

Søndag

Anmeldelse

mulig

3. dag

Skæringsdato

1. dag

2. dag

Anmeldelse er ikke mulig

Seneste

anmeldelsestidspunkt

*Tidligst 3 arbejdsdage før skæringsdato:*

Onsdag

Tirsdag

Torsdag

Fredag

Mandag

Lørdag

Søndag

÷

3. dag

Skæringsdato

1. dag

2. dag

Anmeldelse er mulig

Tidligste

anmeldelsestidspunkt

*Senest 1 arbejdsdag efter skæringsdato:*

Fredag

Mandag

Lørdag

Søndag

1 dag

Skæringsdato

Seneste

anmeldelsestidspunkt

## Timeafregning

*Timeafregning anvendes for målepunkter med et årsforbrug over 100.000 kWh, hvor netvirksomheden løbende hjemtager og distribuerer timeværdier, og hvor disse anvendes i balanceafregningen.*

## Tredjepart

*Fysiske og juridiske personer, der agerer i elmarkedet på vegne af aktører eller kunder, men som ikke selv er aktører eller kunder. Fx er måleoperatører, mæglere og energirådgivere tredjeparter.*

## Tællerstand

*Tællerstand vises på målepunktets elmåler og angiver det akkumulerede eller salderede forbrug eller produktion.*

## 15/60-måling

*Fjernaflæst måling på kvarters- eller timebasis, der indgår i balanceafregning. I Vestdanmark angives produktion/udveksling på kvarterbasis og forbrug på timebasis. I Østdanmark anvendes kun timebasis med undtagelse af produktion på nyere havmølleparker, startende med Rødsand 2.*

## 15/60-værdi

*En måleværdi, der er fremkommet ved 15/60-måling.*